S.L: Ίσις και Βέρα τεχνικό δίδυμο στον ΟΦΗ - Speaker.gr
S.L: Ίσις και Βέρα τεχνικό δίδυμο στον ΟΦΗ
calcio bambini στις 10:12:00 μ.μ.
Δύο «δικά» του παιδιά, που συνέδεσαν το όνομά τους με το σύλλογο κατά το πέρασμά τους από την Ελλάδα, εμπιστεύτηκε για το προπονητικό επιτελείο του ο ΟΦΗ. Ο λόγος για τους Χάιμε Βέρα και Αλεχάντρο Ίσις, που έρχονται για να συμπληρώσουν το κενό που άφησε με την απομάκρυνσή του ο Νίκος Παπαδόπουλος.
Ο πρώτος εξ αυτών θα ασκήσει τα καθήκοντα του τεχνικού και ο δεύτερος θα είναι ο άμεσος συνεργάτης του.
«Η ΠΑΕ ΟΦΗ 1925 ανακοινώνει την έναρξη της συνεργασίας με τους προπονητές Χάιμε Βέρα και Αλεχάντρο Ίσις, η οποία έχει προοπτική για τα επόμενα 2,5 χρόνια. Οι δύο Χιλιανοί, πρώην ποδοσφαιριστές της ομάδας μας, επιστρέφουν στον σύλλογο που έγραψαν χρυσές σελίδες ιστορίας και αναλαμβάνουν την τεχνική ηγεσία.
Ο Χάιμε Βέρα, στα 55 του χρόνια, ήταν μέχρι πριν λίγη ώρα προπονητής στην Curico Unido, με την οποία έλυσε τη συνεργασία του προκειμένου να έρθει στον ΟΦΗ. Από τον Ιούλιο του 2008 μέχρι τον Ιανουάριο του 2017 είχε περάσει από τους πάγκους των Puerto Montt, UdeConce, CD Iquique (κατέκτησε το κύπελλο Χιλής το 2014 και τερμάτισε 2η στο πρωτάθλημα Απερτούρα τη σεζόν 2016-17) και Antofagasta. Από τον Μάρτιο του 2011 ως τον Μάρτιο του 2013 ήταν ο άμεσος συνεργάτης των Κλαούντιο Μπόργκι και Χόρχε Σαμπάολι στην Εθνική ομάδα της Χιλής.
Από την πλευρά του ο Αλεχάντρο Ίσις, στο 56ο έτος της ηλικίας του, έχει περάσει από τον πάγκο της Εθνικής Χιλής, ως συνεργάτης του Κλαούντιο Μπόργκι. Ως πρώτος προπονητής έχει περάσει από την τεχνική ηγεσία της Puerto Montt και στον ΟΦΗ θα αποτελέσει τον άμεσο συνεργάτη του Χάιμε Βέρα. Από το καλοκαίρι του 2018 οι δυο τους συνυπάρχουν στην τεχνική ηγεσία της Curico Unido».